CELEX: 62009CN0530
Language: fi
Date: 2009-12-18 00:00:00
Title: Asia C-530/09: Ennakkoratkaisupyyntö, jonka Wojewódzki Sąd Administracyjny w Poznaniu (Puolan tasavalta) on esittänyt 18.12.2009 — Inter-Mark Group Sp. z o.o., Sp. komandytowa v. Minister Finansów

13.3.2010   
            
            
               FI
            
            
               Euroopan unionin virallinen lehti
            
            
               C 63/27
            
         Ennakkoratkaisupyyntö, jonka Wojewódzki Sąd Administracyjny w Poznaniu (Puolan tasavalta) on esittänyt 18.12.2009 — Inter-Mark Group Sp. z o.o., Sp. komandytowa v. Minister Finansów
   (Asia C-530/09)
   2010/C 63/45
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Wojewódzki Sąd Administracyjny w Poznaniu
   
      Pääasian asianosaiset
   
   
      Valittaja: Inter-Mark Group Sp. z o.o., Sp. komandytowa
   
      Vastapuoli: Minister Finansów
   
      Ennakkoratkaisukysymykset
   
   
               a)
            
            
               Onko direktiivin 2006/112/EY (1) 52 artiklan a kohdan säännöstä tulkittava siten, että palvelut, joissa on kyse messu- ja näyttelyosastojen antamisesta määräajaksi tarjontaansa esittelevien asiakkaiden käyttöön, kuuluvat tässä säännöksessä mainittuihin messu- ja näyttelytoiminnan eli kulttuuri-, taide-, urheilu-, tiede-, koulutus- ja viihdetoimintaa vastaavan toiminnan liitännäispalveluihin, joista kannetaan vero palvelun tosiasiallisessa suorituspaikassa,
            
         
               b)
            
            
               vai onko tulkittava siten, että ne ovat mainospalveluja, joista kannetaan vero siinä paikassa, jossa palvelun hankkijalla on liiketoimintansa kotipaikka tai kiinteä toimipaikka, jolle palvelu on suoritettu, taikka näiden puuttuessa hankkijan kotipaikassa tai vakituisessa asuinpaikassa direktiivin 2006/112/EY 56 artiklan 1 kohdan b alakohdan mukaisesti,
               
                           —
                        
                        
                           jos oletetaan, että kyseiset palvelut koskevat messu- ja näyttelyosastojen antamista määräajaksi omaa tarjontaansa messuilla tai näyttelyissä esittelevien asiakkaiden käyttöön, ja tätä toimintaa yleensä edeltää messuosaston ja sen ulkoasun suunnittelu sekä mahdollinen messuosaston rakenteiden kuljetus ja pystytys messujen tai näyttelyn järjestämispaikalle, ja että palveluntarjoajan asiakkaat, jotka esittelevät tuotteitaan tai palvelujaan, maksavat kyseisen tapahtuman järjestäjälle erillisen maksun, joka oikeuttaa osallistumaan messuille tai näyttelyyn ja joka kattaa sähkö- ja vesimaksut, muut messuinfrastruktuuriin liittyvät kustannukset, mediapalvelujen kustannukset jne.
                           Jokainen näytteilleasettaja vastaa itsenäisesti oman messuosastonsa ulkoasusta ja pystytyksestä, ja niihin hän käyttää ennakkoratkaisukysymyksen aiheena olevia palveluja.
                           Messujen ja näyttelyjen järjestäjät perivät vierailijoilta erillisen pääsymaksun, jonka saa tapahtumanjärjestäjä eikä palveluntarjoaja.
                        
                     
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).